Kamu bisa jelasin ke aku soal Bernard Sellato dalam bahasa jawa?

Bernard Sellato ingkang miyos nalika taun 1951 nyandang gelar master géologi saking ENSG (École Nationale Supérieure de Géologie) wonten ing Nancy (Prancis) lan gelar dhoktor antropologi saking EHESS (École des Hautes Études en Sciences Sociales) ing Paris, Prancis. Piyambakipun dumunung kanthi dangu wonten ing Kalimantan saperlu nelaah sajarah, basa, lan kabudayan.

Sasampunipun kunjungan ingkang kapisanan dhateng Borneo wonten ing taun 1973-1975, sadanguning pinten - pinten taun Sellato  njajahi kanthi sampan lan mlampah sinambi nliti basa lan antropologi ing antawising masarakat alas apngembara lan tani tebas lan bakar ing alas Pegunungan Muller lan ing sapérangan ing laladan Kalimantan. Piyambakipun dipunadopsi déning satunggaling kulawarga Aoheng lan dipunsukani jejuluk Suling Dirung.

Wonten ing taun 1988, Bernard Sellato dipundhawuhi déning satunggaling parusahan lenga, Elf Aquitaine,  kanggé nyerat buku seni (coffee-table art book) babagan Bornéo, ingkang nelasaken wekdal satunggal taun kanggé panalitènipun lan panulisan – kasilipun inggih punika buku dwibasa kanthi gambar “Hornbill and Dragon” ingkang terbit taun 1989, ingkang édisi kaping kalih terbit nalika taun 1992. Buku kasil èdisinipun ingkang paling ènggal, “Plaited Arts from the Borneo Rainforest”, kanthi sponsor Total E&P Indonésie, dipunterbitaken wonten ing taun 2012.

Kajawi nyerat piyambak 6 buku, Sellato ugi dados èditor lan ko-èditor enem buku malih lan nyumbangaken sajumlah artikel babagan Borneo kanggé sapérangan buku lan jurnal. Piyambakipun inggih punika mantan direktur Institut Riset Asia Tenggara /the Institute for Research on Southeast Asia, (CNRS lan Universite de Provence) ing Marseilles, Prancis lan dados panyunting jurnal  dwibasa "Moussons: Social Science Research on Southeast Asia" saking taun 1999 dumugi 2008.

Sellato inggih punika satunggaling ahli ingkang dipunhurmati wonten ing bidangipun – miturut review déning Simon Strickland babagan Innermost Borneo: Studies in Dayak cultures (2002) wonten the Journal of the Royal Anthropological Institute, panalitèn Sellato maringi sumbangan ingkang wigati sanget babagan suku pangembara Borneo, éwadéné étnografi lan sejarahipun awrat sanget.  Wonten ing taun 2004, Bernard Sellato pikantuk anugerah the Borneo Research Council Medal anggé sumbanganipun ingkang wigati sanget kanggé panalitèn babagan masarakat lan kabudayan Borneo sadanguning 30 taun.